Nidal Saleh

Nidal Saleh (* 1936, Nábulus, dnes Palestínske autonómne územia) je slovenský autor palestínskeho pôvodu píšuci v slovenskom, českom, arabskom a anglickom jazyku. Má syna toho istého mena.

Vzdelanie a publikačná činnosť 
Študoval farmáciu v Prahe a v Bratislave, kde dodnes žije. Zaoberá sa problematikou Palestíny a Palestínčanov a ich postavením v Izraeli. Dve z jeho kníh, Proč se vraždí v Izraeli - Palestinské memento a Svědectví o morálním úpadku - Falšovatelé historie, boli v prvom vydaní preložené do češtiny. 

V roku 2002 Stredisko Simona Wiesenthala protestovalo oficiálnym listom ministrovi spravodlivosti Jánovi Čarnogurskému proti šíreniu knihy Proč se vraždí v Izraeli?, vydanej vo vydavateľstve Eko-konzult z dôvodov šírenia rasizmu a obhajovania genocídy. Ten následne požiadal prokurátora, aby knihu prešetril.

Svetonázor 
Saleh je zástancom konšpiračnej teórie o celosvetovom sprisahaní Židov, tvrdí napríklad, že „veľmoci slúžia záujmom organizovaného židovstva“. Zároveň popiera semitský pôvod Židov.

Bibliografia 
Proč se vraždí v Izraeli? (2002)
Nedotknuteľní. Príbeh jednej knihy (2003)
Svědectví o morálním úpadku (2005)
Dilema islámské rétoriky (2008)
Zlomená křídla věčného cizince. Vzpomínky cizince na pobyt v Česku a na Slovensku (2008)

Referencie 

Narodenia v 1936
Palestínski spisovatelia
Slovenskí spisovatelia
Antisemitizmus
Konšpirační teoretici